**ANNEX 1**

**MODEL DECLARACIÓ RESPONSABLE**

El/La Sr/a. .............................., amb DNI núm........................., actuant en nom i representació de ..................................................... (licitador)., en la seva condició de ................................................. i amb poders suficients per subscriure la present declaració responsable, assabentat de la convocatòria del procediment de contractació per a l’adjudicació del Contracte ................................................................... amb el número de referència de l’expedient ..................,

**DECLARA RESPONSABLEMENT**:

1.- Que les dades d’identificació concretes de ........... (licitador) són:

- Denominació de la societat: [....]

- NIF [……]

- Adreça postal: [……]

- Persona de contacte: [……]

- NIF [……]

- Telèfon: [……]

- Fax: [……]

- Correu electrònic: [……]

- Adreça internet (adreça de la pàgina web) (si escau): [……]

2.- Que el licitador no/sí està participant en el present procediment de contractació juntament amb altres.

(*en cas de resposta afirmativa)*

*(a) indiqui's la funció del licitador dins del grup (responsable principal, responsable de comeses específiques ... ): [……]*

*(b) identifiqui's als altres operadors econòmics que participen en el procediment de contractació conjuntament: [……]*

*(c) si escau, nom del grup participant: [……]*

3.- Que, als efectes del present procediment de contractació, són representants habilitats del licitador:

- Nom: [……]

- Càrrec/Representació en la qual actua: [……]

- Notari de l’escriptura d’apoderament: [……]

- Data de l’escriptura d’apoderament: [……]

- Adreça postal: [……]

- Telèfon: [……]

- Correu electrònic: [……]

- NIF de la persona representant: [……]

4.- Que l’empresa que representa compleix les condicions establertes legalment per contractar amb el sector públic i compleix tots i cadascun dels requisits d’aptitud, capacitat i solvència (econòmica i financera, tècnica i professional) establerts en el Plec que regula la present licitació i està en disposició de poder-ho acreditar en el moment que sigui requerida.

Conseqüentment, es compromet en el moment que sigui requerit per la Fundació Institut Hospital del Mar d’Investigacions Mèdiques a aportar, en el termini requerit, la documentació acreditativa de la capacitat, aptitud i solvència exigida al procediment.

5.- Que l’empresa que representa i els seus administradors i/o representants no es troben incursos en cap dels supòsits d’incapacitat o prohibicions de contractar determinats a la legislació vigent.

6.- Que l’empresa està al corrent de les seves obligacions relatives al pagament d’impostos i cotitzacions a la Seguretat Social, tant en el país en el qual està establert com en l’Estat espanyol.

7.- Que l’empresa no ha incomplert les seves obligacions en els àmbits de la legislació laboral, social ni mediambiental.

8.- Que l’empresa no té coneixement de cap conflicte d’interès amb la Fundació Institut Hospital del Mar d’Investigacions Mèdiques degut a la seva participació en el present procediment de contractació.

9.- Que accepta que la documentació annexada al Plec té caràcter contractual.

10.- Que l’empresa que representa compleix i es compromet a complir els principis ètics i regles de conducta indicats per la Fundació Institut Mar d’Investigacions Mèdiques, assumint-ne les responsabilitats del seu incompliment.

11.- Que l’empresa que representa no ha retirat indegudament la seva proposició o candidatura en un procediment d’adjudicació, ni ha impossibilitat l’adjudicació d’un contracte al seu favor per no complimentar allò establert a l’article 150.2 de la LCSP, dins el termini assenyalat a l’efecte intervenint dol, culpa o negligència, ni ha deixat de formalitzar un contracte adjudicat al seu favor per causes que li siguin imputables.

12.- Que amb relació a la licitació del contracte de referència abans indicat i d’acord amb la pràctica de les notificacions que es deriven de la mateixa designa com a mitjà preferent per rebre les esmentades notificacions l’adreça de correu electrònic: …………………….

13.- Que l’empresa té intenció de subcontractar (si s’escau).......

14.- Que l’empresa compta amb la solvència tècnica i econòmica adequada.

15.- En cas d’empreses estrangeres, declaren el sotmetiment als jutjats i tribunals espanyols de qualsevol ordre per a totes les incidències que puguin sorgir del contracte amb renúncia expressa al seu propi fur.

16.- Que l’empresa recorre a les capacitats d’altres entitats, demostrant al poder adjudicador que disposa dels recursos necessaris mitjançant la presentació del compromís per escrit d’aquestes entitats (si s’escau)............

17.- Que els signants de la present declaració declaren formalment que la informació que han facilitat en la present licitació de ................................. és exacte i veraç i que són coneixedors de les conseqüències d’una falsa declaració.

18.- Que l’empresa té ..... persones treballadores a la seva plantilla i SÍ/NO disposa d’un Pla d’igualtat inscrit al Registre de Plans d’Igualtat.

I als efectes oportuns, se signa la present declaració responsable.

Signatura electrònica de la persona que formula la proposició.

**ANNEX 2**

**MODEL PER A LA VALORACIÓ DELS CRITERIS D’ADJUDICACIÓ**

**Exp. Núm. ..................**

**DADES DE L’EMPRESA/EMPRESARI**

Nom/Raó social N.I.F.

Telèfon Fax E-mail

El/la Sr./Sra. amb residència a ................ al carrer .................................................. número ........................... i amb NIF ....... declara que, assabentat/ada de les condicions i els requisits que s'exigeixen per poder ser l'empresa adjudicatària del contracte de **..............................** amb expedient número **............................** es compromet (en nom propi /en nom de l’empresa anteriorment identificada) a executar-lo amb estricta subjecció als requisits i condicions estipulats a continuació:

Oferta econòmica:

|  |  |  |  |
| --- | --- | --- | --- |
| **Descripció** | **Quantitat** | **Import unitari IVA exempt** | **Import total IVA exempt** |
| Kit amb reactius per mapejar 36 genomes humans (Bionano Prep SP-G2 Blood & Cell 36 Genome Bundle G3.3) | 3 |  |  |

Signatura electrònica de la persona que formula la proposició

**ANNEX 3**

**MITJANS D’ACREDITACIÓ DE LA SOLVÈNCIA ECONÒMICA, FINANCERA i TÈCNICA, i DOCUMENTACIÓ ESPECÍFICA OBLIGATÒRIA**

**El primer classificat, proposat com a adjudicatari haurà d’acreditar la solvència econòmica, financera i tècnica següent:**

**Documentació que acrediti la solvència econòmica i financera:**

De conformitat amb el que disposa l’article 87 de la LCSP, la justificació de la solvència econòmica i financera de l’empresari s’acreditarà pels mitjans següents:

* Volum anual de negocis en l'àmbit d'activitats corresponent a la fi del contracte, referit com a màxim als tres últims exercicis disponibles en funció de la data de creació o d'inici de les activitats de l'empresari, en la mesura que es disposi de les referències d'aquest volum de negocis. El volum de negoci anual haurà de ser de com a mínim un import igual o superior al pressupost base de licitació.

En cas que el licitador sigui una persona jurídica, aportarà els Comptes Anuals i l’Informe de Gestió del darrer exercici i el corresponent Informe d’Auditoria, dipositats en el corresponent Registre Mercantil. Tractant-se d’empreses estrangeres aportaran la documentació anàloga requerida per la legislació del seu Estat. En el cas d’empresaris no obligats a presentar els comptes en registres oficials, podran aportar com a mitjà alternatiu d’acreditació els llibres de comptabilitat degudament legalitzats.

Si per raons justificades, una empresa no pogués facilitar les referències sol·licitades podrà acreditar la seva solvència econòmica i financera mitjançant qualsevol altra documentació considerada suficient per la Fundació IMIM.

**Documentació que acrediti la solvència tècnica o professional:**

De conformitat amb el que disposa l’article 89 de la LCSP, la justificació de la solvència tècnica – professional de l’empresari s’acreditarà pels mitjans següents:

* Relació dels principals subministraments d’igual o similar naturalesa als que són objecte del contracte realitzats en els darrers tres anys que inclogui descripció del subministrament, import, dates i el destinatari, públic o privat, d’aquests.

Aquests subministraments s’acreditaran mitjançant certificats expedits o visats per l’òrgan competent si el destinatari és una entitat del sector públic o, quan el destinatari sigui un subjecte privat, mitjançant un certificat expedit per aquest. A falta dels certificats, es podran acreditar mitjançant una declaració de l’empresari.

L’empresari haurà d’acreditar haver executat, durant l’any de major execució del període indicat, un import (sense impostos) igual o superior al valor estimat del contracte.

D’acord amb el previst en l’article 77.1 b) de la LCSP, l’empresari podrà acreditar la seva solvència, indistintament i de forma alternativa, mitjançant la classificació que correspongui al contracte o mitjançant l’aportació de documents acreditatius dels requisits mínims de solvència econòmica i financera i de solvència tècnica o professional establerts en aquest Annex.

D’acord amb l’article 86.1 de la LCSP, si el contracte no es troba subjecte a regulació harmonitzada, l’òrgan de contractació pot admetre de forma justificada altres mitjans de prova de la solvència diferents dels establerts en la LCSP, tal com estableix l’article 86.1 de la LCSP.

**ANNEX 4**

**ASPECTES ECONÒMICS i TÈCNICS SUBJECTES A NEGOCIACIÓ/CRITERIS D’ADJUDICACIÓ**

De conformitat amb els articles 145.1, 169 i 170 de la LCSP i atenent a l’objecte del contracte de referència, es proposen els següents criteris d’adjudicació:

* Aspectes econòmics i tècnics subjectes a negociació: Preu.
* Criteris d’adjudicació: Preu, d’acord amb l’art. 146.1 de la LCSP.
* **Criteris d’adjudicació avaluables mitjançant fórmules automàtiques: 100 punts.**

De conformitat amb l’article 146 de la LCSP, per a l’avaluació de les ofertes conforme a criteris quantificables mitjançant l’aplicació de fórmules automàtiques, s’utilitzarà la següent:

Fórmula de valoració de l’oferta econòmica:

Imagen que contiene Texto

Descripción generada automáticamente

On:

* + Pv: Puntuació de l’oferta a Valorar
  + Ov: Oferta a valorar
  + Om: Oferta Millor
  + IL: Import de Licitació
  + VP = Valor de Ponderació
  + P: Punts criteri econòmic

En la fórmula, el valor de ponderació associat és 1 (VP=1).

Justificació fórmula: Aplicació de la Directriu 1/2020 d’aplicació de fórmules de valoració i puntuació de les proposicions econòmica i tècnica aprovada per la Direcció General de Contractació Pública de la Generalitat de Catalunya.

D’acord amb allò que disposa l’article 170.2 de la LCSP i per consecució l’article 169.5 de la mateixa llei, el CMPSB negociarà amb el licitador l’oferta inicial i totes les ofertes ulteriors presentades per aquest, excepte les ofertes definitives a què es refereix l’esmentat article 169.8 de la LCSP.

**ANNEX 5**

**MODIFICACIONS DEL CONTRACTE**

Les modificacions contractuals es faran de conformitat amb les previsions establertes a la LCSP i a la Directiva 2014/24/UE, de 26 de febrer de 2014, sobre contractació pública.

**ANNEX 6**

**RÈGIM DE PENALITATS**

**Incompliments**

**Són incompliments molt greus:**

* La paralització total i absoluta de l’execució de les prestacions objecte d’aquest contracte imputable al contractista.
* La resistència als requeriments efectuats per la Fundació Institut Hospital del Mar d’Investigacions Mèdiques o la seva inobservança, quan produeixi un perjudici molt greu a l’execució del contracte.
* La utilització de sistemes de treball, elements, materials, màquines o personal diferents dels previstos en els plecs i en les ofertes del contractista, si escau, quan produeixi un perjudici molt greu a l’execució del contracte.
* Retards en el temps de resposta i resolució de problemes que afectin la qualitat de l’ambient i de la seguretat en el lloc de treball. Un retard de 3 mesos es considerarà incompliment molt greu.
* El falsejament de les prestacions consignades pel contractista en el document de cobrament.
* L’incompliment de les prescripcions relatives a la subcontractació de prestacions i a la cessió contractual.
* L’incompliment del termini d’inici de l’execució de les prestacions.
* L’incompliment de l’execució parcial de les prestacions definides en el contracte que produeixi un perjudici molt greu.
* L’incompliment d’alguna de les obligacions essencials del contracte o de les condicions especials d’execució previstes.
* La reincidència en la comissió d’incompliments greus.
* L’aplicació en ofertes o factures de preus unitaris superiors als preus màxims aplicables d’aquesta licitació.
* La negativa a subministrar les comandes que rebin de la Fundació IMIM en les condicions de preus aplicables, durant la vigència del contracte.

**Són incompliments greus:**

* La resistència als requeriments efectuats per la Fundació Institut Hospital del Mar d’Investigacions Mèdiques, o la seva inobservança, quan no produeixi un perjudici molt greu.
* La utilització de sistemes de treball, elements, materials, màquines o personal diferents dels previstos en el projecte, en els plecs i en les ofertes del contractista, si escau, quan no produeixi un perjudici molt greu a l’execució del contracte.
* La inobservança de requisits d’ordre formal establerts en el present plec i en les disposicions d’aplicació per a l’execució del contracte.
* Retards en el temps de resposta i resolució de problemes que afectin la qualitat de l’ambient i de la seguretat en el lloc de treball.
* La reincidència en la comissió d’incompliments lleus.
* L’incompliment dels terminis de lliurament ofertats pel proveïdor.
* L’incompliment de l’obligació d’emplenar i aportar la declaració d’absència de conflicte d’interès, de la declaració d’acceptació de cessió de dades entre les administracions públiques implicades o de la declaració responsable relativa al compromís de compliment dels principis establerts en el PRTR, s’imposaran a l’empresa contractista una falta greu.

**Són incompliments lleus:**

* D'acord amb la normativa vigent, està prohibit fumar en tot el recinte de la Fundació Institut Mar d’Investigacions Mèdiques, tant als espais tancats com a l'aire lliure. L'incompliment per part dels treballadors de l’adjudicatari de la prohibició de fumar dins dels centres i recintes hospitalaris de la Fundació Institut Hospital del Mar d’Investigacions Mèdiques serà considerat una falta lleu.
* La inobservança de requisits d’ordre formal establerts en el present plec i en les disposicions d’aplicació per a l’execució del contracte, que no constitueixi incompliment greu.

**Penalitats**

Independentment de l’obligació d’indemnitzar pels danys i perjudicis que, si escau, s’originin, la Fundació Institut Hospital del Mar d’Investigacions Mèdiques podrà aplicar les penalitats següents, graduades en atenció al grau de perjudici, perillositat i/o reiteració:

1. Incompliments molt greus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció del perjudici i podrà representar fins a un 10 per 100 de l’import total del contracte.
2. Incompliments greus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció del perjudici i podrà representar fins a un 5 per 100 de l’import total del contracte.
3. Incompliments lleus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció del perjudici i podrà representar fins a un 2 per 100 de l’import total del contracte.

En la tramitació de l’expedient, es donarà audiència al contractista perquè pugui formular al·legacions, i l’òrgan de contractació resoldrà.

Un incompliment lleu pot esdevenir greu, i un greu esdevenir molt greu en cas de manca de la deguda diligència en el compliment dels requeriments efectuats per la Fundació IMIM al contractista. Per tant, un mateix incompliment pot comportar l’aplicació de penalitats corresponents a incompliments lleus, greus o molt greus, segons correspongui.

En el supòsit en què el contractista esdevingui en mora respecte al compliment dels terminis establerts en el contracte, seran d’aplicació les penalitats establertes a l’art. 193.3 de la LCSP, sens perjudici de les que poguessin correspondre d’acord amb allò establert al present PCAP.

En aquells contractes en què el contractista tingui l’obligació de presentar un programa de treball, l’incompliment dels terminis parcials establerts en aquest tindran la consideració d’incompliments molt greu i podran comportar l’aplicació de les penalitats previstes per a aquests tipus d’incompliments, o bé la resolució del contracte.

D’acord amb l’article 192 de la LCSP aquestes penalitats seran proporcionals a la gravetat de l’incompliment i la seva quantia total no superarà el 50 per 100 del pressupost del contracte.

**ANNEX 7**

**OBLIGACIONS ESSENCIALS DEL CONTRACTE**

L'adjudicatari està obligat a efectuar el subministrament en les millors condicions possibles i a complir amb totes les obligacions dimanants del Plec de Prescripcions Tècniques de la licitació.

Està obligat també a:

1. Compliment dels lliuraments sense dilació en el cas de subministraments de tracte successiu i d’acord amb els períodes que fixin les comandes programades.
2. Compliment en la qualitat i característiques del producte d’acord amb l’oferta presentada i d’acord amb les prescripcions tècniques dels productes adjudicats.
3. Compliment del contracte sense que hi hagin renúncies a l’adjudicació d’un codi o d’un contracte per causes imputables al proveïdor no justificades adequadament.
4. L’adjudicatari estarà obligat a prestar l’assessorament tècnic i assistencial necessari per a la utilització dels productes subministrats.
5. El contractista està obligat al compliment de les disposicions vigents en matèria laboral, de Seguretat Social i de seguretat i salut en el treball.

També està obligat a complir les disposicions vigents en matèria d'integració social de persones amb discapacitat, fiscal i mediambientals.

1. L’adjudicatari ha d’emprar el català en les seves relacions amb la Fundació IMIM, derivades de l’execució de l’objecte del contracte. En tot cas, el contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.
2. Sotmetre’s en tot moment a les indicacions que li dictin el responsable del contracte de la Fundació IMIM.
3. Designar una persona responsable per a la bona marxa del subministrament, que farà d’enllaç el responsable del contracte de la Fundació IMIM.
4. Guardar reserva de les dades o antecedents que no siguin públics o notoris i que estiguin relacionats amb l’objecte del contracte, dels que ha tingut coneixement amb ocasió d’aquest.
5. Aportar tot el personal suficient per a la realització de l’objecte del contracte, d’acord amb les condicions tècniques establertes i amb plena responsabilitat, per oferir una execució a plena satisfacció de la Fundació IMIM. Tot el personal que executi el contracte dependrà únicament del contractista adjudicatari, a tots els efectes sense que existeixi cap vincle de dependència funcionarial ni laboral amb la Fundació IMIM.
6. Ser responsable de tots els danys i perjudicis que se n’ocasionin a tercers i a la Fundació Institut Hospital del Mar d’Investigacions Mèdiques o al personal que en depèn.
7. L’execució del contracte és a risc i ventura de l’adjudicatari.
8. No es podrà efectuar la subcontractació o cessió de contracte, sense autorització expressa de la Fundació Institut Hospital del Mar d’Investigacions Mèdiques i d’acord amb els art. 215 i 214 de la LCSP.
9. En cas que s’hagi tramitat un procediment negociat sense publicitat per exclusivitat d’acord amb l’art. 168 de la LCSP, l’adjudicatari estarà obligat a comunicar la pèrdua de l’exclusivitat a la Fundació IMIM quan aquesta es produeixi.
10. El compliment de les condicions especials d’execució establertes a l’Annex 15 del PCAP.
11. Coordinació d’activitats empresarials:

Amb l’objectiu de garantir la coordinació d’activitats empresarials en matèria de prevenció de riscos laborals, segons els requisits establerts a l’art. 24 de la Llei 31/1995 de Prevenció de Riscos Laborals i el Reglament 171/2004, la Fundació IMIM l’informa que per tal d’accedir a les instal·lacions de la Fundació IMIM, l’adjudicatari proporcionarà mitjançant l’adreça de correu ([prl@imim.es](mailto:prl@imim.es)), la documentació següent:

* Nom complet de l’empresa
* CIF
* Persona interlocutora, que s’encarregarà de gestionar la documentació (nom, DNI, correu electrònic).
* Treballs a realitzar
* Còpia del concert amb la Mútua d’Accidents de Treball i Malalties Professionals.
* Modalitat organitzativa de prevenció a l’empresa.
* Còpia de l’Avaluació de riscos i mesures preventives de les activitats a realitzar a la Fundació IMIM.
* Relació nominal de treballadors que realitzaran tasques en les instal·lacions de la Fundació IMIM (nom i DNI/NIF/NIE).
* Còpia dels certificats de Formació i Informació en relació amb els riscos i mesures preventives de l’activitat, emès per una entitat acreditada o pel tècnic de Prevenció de Riscos Laborals de l’empresa.
* Còpia dels certificats d’aptitud mèdica dels treballadors, emès per una entitat acreditada o pel metge d’empresa, o renúncia al mateix si és possible per l’activitat a desenvolupar.
* Còpia dels certificats d’entrega dels Equips de Protecció Individual (EPI’s).
* Procediment d’assistència dels treballadors en cas d’accident.
* Còpia de la pòlissa de responsabilitat civil.
* Relació i còpia de les fitxes de seguretat dels productes químics (si n’utilitza)

La Fundació IMIM els lliurarà la documentació següent:

* Fitxa informativa dels riscos de l’àrea a on treballarà
* Consignes d’actuació en cas d’Emergència

D’acord amb l’article 20, apartat d), del Reial decret legislatiu 2/2000, la Fundació IMIM no contractarà aquelles empreses que hagin estat sancionades amb caràcter ferm per infracció greu en matèria social i/o de seguretat i salut en el treball entre d’altres.

En cas d'incompliment greu o incompliments repetits de les normes de seguretat establertes i consensuades per l'empresa contractada, es rescindirà el contracte.

En el cas que subcontractin autònoms i empreses, han d’informar a la Fundació IMIM de les mateixes dades indicades, de l’esmentada empresa subcontractista.

D’altra banda, i a l’empara d’allò que estableix la Llei 31/1995 i el Reial decret 171/2004, l’adjudicatari es compromet a complir les normes bàsiques de prevenció per a empreses subcontractades, segons el següent:

Aspectes generals:

* Queda prohibit l’ús de qualsevol equip, instal·lació o substància del centre, sense permís previ.
* Cal seguir les instruccions rebudes del responsable sobre les condicions de realització de les activitats per reduir molèsties i riscos pels usuaris i treballadors.
* No fumar, ni menjar ni beure en les zones de treball i en zones no habilitades per a fer-ho.
* No cridar ni córrer per l’interior de les instal·lacions.
* Donar compliment a les normes de seguretat sobre riscos laborals de la Fundació IMIM.

Informació prèvia al treball:

* El personal del servei de prevenció adjudicatari que faci el subministrament objecte del contracte haurà d’identificar els extintors més propers, així com els recorreguts d’evacuació i sortides d’emergència de la zona on realitzarà els seus treballs.
* No es podrà accedir a les instal·lacions ni iniciar cap treball sense previ avís a l’interlocutor responsable del contracte o en qui s’hagi delegat.
* No manipular ni utilitzar cap envàs, producte químic o agent biològic que no estigui correctament identificat.
* Abans de manipular o utilitzar qualsevol aparell, producte o agent caldrà informar-se dels riscos que es poden ocasionar, de com evitar-los i del protocol del treball establert per al seu ús.
* No anul·lar ni ocasionar desperfectes als sistemes, aparells i equips del centre.
* Complir totes les recomanacions, senyals i normes de seguretat donades pel personal del centre de treball.
* Senyalitzar les situacions de risc per advertir-les i comunicar-les a l’interlocutor responsable del contracte o en qui s’hagi delegat.
* Mantenir les vies d’evacuació i els equips de protecció contra incendis lliures d’obstacles i en condicions de ser utilitzats.

Zones d’accés restringit:

* Només s’accedirà a aquelles instal·lacions i espais en els quals s’hagi de realitzar l’activitat contractada. No s’accedirà a les zones d’accés restringit sense autorització expressa.

Mesures de precaució generals per a la manipulació de residus:

* Els residus generats seran retirats per l’adjudicatari i se segregaran segons indicacions del personal del centre de treball.
* Queda prohibit l’abocament de qualsevol residu químic a la xarxa de clavegueram.
* En molts dels centres de treball de la Fundació IMIM existeixen residus sanitaris amb risc de contaminació per contacte. La manipulació d’aquests residus es limitarà al personal autoritzat per la seva recollida, que adoptarà les mesures de protecció adients.
* Utilitzar recipients adequats per a cada tipus de material.
* No arrossegar les bosses de residus ni els recipients per terra.
* Utilitzar contenidors o mitjans de transport a l’interior del centre per al trasllat dels residus.

Accidents i incidents:

* Caldrà informar de forma immediata al responsable del contracte o en qui s’hagi delegat de qualsevol situació de risc que pugui ésser causa d’accident o incident, de qualsevol anomalia dels mitjans de protecció contra incendis que es produeixi així com dels accidents o incidents dels quals siguin testimonis.

Actuacions en cas d’emergència:

* Es donarà compliment a les mesures d’actuació en cas d’emergència existents al centre, segons el díptic d’emergència entregat.
* En qualsevol cas, l’adjudicatari haurà de cooperar en l’aplicació de la normativa de prevenció de riscos laborals al centre. A aquests efectes, s’establiran els mitjans de comunicació i de coordinació que siguin necessaris per al compliment d’aquest objectiu. Abans de l’inici de l’activitat serà informat de la normativa interna en relació amb els riscos laborals, segons l’assenyalat, i sobre el pla d’emergència.
* L’ adjudicatari assumeix el compliment de la normativa en matèria de prevenció de riscos laborals i es compromet a lliurar tota la documentació que en matèria de prevenció de riscos laborals pugui requerir el centre, en qualsevol moment, així com a seguir les instruccions que estableixi i assistència a les reunions que convoqui el centre, a efectes de coordinar l’activitat de prevenció de riscos laborals en el mateix.

Així mateix, en cas d’incompliment d’alguna de les prestacions objecte del contracte, reiterada repetidament la seva execució, la Fundació IMIM, podrà ordenar la seva realització, corrent les despeses de la mateixa a càrrec de l’empresa contractada.

**ANNEX 8**

**DISTRIBUCIÓ DELS LOTS, ANUALITATS i TIPUS DE FACTURACIÓ**

DISTRIBUCIÓ DELS LOTS: -

DISTRIBUCIÓ DE LES ANUALITATS: -

TIPUS DE FACTURACIÓ:

El pagament a el contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 de la LCSP.

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic.

Així, l’adjudicatari haurà de lliurar les seves factures al servei e.FACT del Consorci d’Administració Oberta de Catalunya (AOC), en la seva condició de Punt General d’Entrada de Factures Electròniques del Sector Públic de Catalunya. Per major informació podeu consultar aquest enllaç:

<http://economia.gencat.cat/ca/70_ambits_actuacio/tresoreria_i_pagaments/factura-electronica/>.

La generació d’aquestes factures es correspondrà amb el subministrament realitzat degudament conformades pels Serveis Tècnics de l’entitat contractant.

A la factura s’haurà d’identificar el número d’expedient amb el qual s’ha licitat el contracte.

El/s pagament/s del subministrament es realitzarà d'acord amb el contingut de la LCSP i únicament mitjançant transferència bancària i prèvia recepció de la factura al departament de Comptabilitat de l’entitat contractant, a través dels canals descrits anteriorment.

Durant la vigència del contracte no tindrà lloc cap increment de preu.

Qualsevol modificació sobre l’IVA serà motiu de revisió, no podent-ne repercutir cap altre increment.

La facturació haurà d’emetre’s amb arrodoniment a dos dígits, conforme a allò establert a l’article 11 de la Llei 46/1998, de 17 de desembre, sobre introducció de l’euro.

El seguiment de l’estat de les factures es podrà consultar al web del Departament de la Vicepresidència i d’Economia i Hisenda a l’apartat de Tresoreria i Pagaments (consulta de l’estat de factures i pagaments de documents), a partir de l’endemà del registre de la factura.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

El contractista podrà transmetre els drets de cobrament en els termes i condicions establerts en l’article 200 de la LCSP. Per a l’eficàcia d’aquesta transmissió de drets enfront de la Fundació Institut Mar d’Investigacions Mèdiques, caldrà que li hagi estat notificada fefaentment, això és, mitjançant documentació que permeti acreditar la celebració del contracte i la capacitat dels intervinents.

**ANNEX 9**

**MOSTRES**

En el present contracte no es precisen mostres.

**ANNEX 10**

**DOCUMENTACIÓ OBLIGATÒRIA A INCLOURE EN EL SOBRE**

La documentació que es relaciona seguidament haurà de presentar-se mitjançant oferta telemàtica disponible a través de la Plataforma de Serveis de Contractació Pública de la Generalitat de Catalunya.

* **Documentació general** (de conformitat amb el que s’estableix a la clàusula 5.3 d’aquest PCAP).
* **Documentació relativa als criteris d’adjudicació de l’Annex 4**,que s’han d’ajustar a allò establert al Plec de Prescripcions Tècniques de la licitació **i s’ha d’ajustar a les indicacions que consten a l’Annex 2 d’aquest PCAP**, així com la resta de documentació justificativa del compliment del PPT, signada electrònicament pel licitador o persona que el representi.
* **Documentació conforme el licitador convidat és l’únic que pot portar a terme l’objecte d’aquest contracte,** signada electrònicament pel licitador o persona que el representi.

**ANNEX 11**

**PRINCIPIS ÈTICS i REGLES DE CONDUCTA ALS QUALS ELS LICITADORS i ELS CONTRACTISTES HAN D’ADEQUAR LA SEVA ACTIVITAT**

D’acord amb l’article 55.2 de la Llei 19/2014, del 29 de desembre, de transparència, accés a la informació pública i bon govern, les administracions i els organismes compresos en l’àmbit d’aplicació d’aquesta llei han d’incloure, en els plecs de clàusules contractuals i en les bases de convocatòria de subvencions o ajuts, els principis ètics i les regles de conducta als quals han d’adequar l’activitat els contractistes i les persones beneficiàries, i han de determinar els efectes d’un eventual incompliment d’aquests principis.

En compliment d’aquesta previsió legal, es fan públics els principis ètics i les regles de conducta als quals els licitadors i els contractistes han d’adequar la seva activitat en les seves relacions contractuals en l’àmbit de la contractació pública del sector públic de Catalunya.

Aquests principis i regles de conducta han d’ésser inclosos en tots els plecs de clàusules o documents reguladors de la contractació.

Així mateix, i de conformitat amb l’article 3.5 de la Llei 19/2014, els contractes del sector públic han d’incloure les obligacions dels adjudicataris de facilitar informació establertes per aquesta Llei, sens perjudici del compliment de les obligacions de transparència.

1.- Els licitadors i els contractistes han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual. Particularment s’abstindran de realitzar qualsevol acció que pugui vulnerar els principis d’igualtat d’oportunitats i de lliure concurrència.

2.- Amb caràcter general, els licitadors i els contractistes, en l’exercici de la seva activitat, assumeixen les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objectes dels contractes.
2. No realitzar accions que posin en risc l’interès públic en l’àmbit del contracte o de les prestacions a licitar.
3. Denunciar les situacions irregulars que es puguin presentar en els processos de contractació pública o durant l’execució dels contractes.

3.- En particular, els licitadors i els contractistes assumeixen les obligacions següents:

1. Comunicar immediatament a l’òrgan de contractació les possibles situacions de conflicte d’interessos. Constitueixen en tot cas situacions de conflicte d’interessos les contingudes a l’article 24 de la Directiva 2014/24/UE.
2. No sol·licitar, directament o indirectament, que un càrrec o empleat públic influeixi en l’adjudicació del contracte.
3. No oferir ni facilitar a càrrecs o empleats públics avantatges per a ells mateixos o per a terceres persones amb la voluntat d’incidir en un procediment contractual.
4. Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. No utilitzar informació confidencial, coneguda mitjançant el contracte i/o durant la licitació, per obtenir, directament o indirectament, un avantatge o benefici.
6. Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.
7. Complir les obligacions de facilitar informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
8. Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

4.- L’incompliment de les obligacions contingudes a l’apartat anterior per part dels licitadors o contractistes s’ha de preveure com a causa, d’acord amb la legislació de contractació pública, de resolució del contracte, sens perjudici d’aquelles altres possibles conseqüències previstes a la legislació vigent.

**ANNEX 12**

**CLÀUSULA ÈTICA**

1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

2.1. Els licitadors, contractistes i subcontractistes assumeixen les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
2. No realitzar accions que posin en risc l’interès públic en l’àmbit del contracte o de les prestacions a licitar.
3. Denunciar les situacions irregulars que es puguin presentar en els processos de contractació pública o durant l’execució dels contractes.
4. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
6. Respectar els acords i les normes de confidencialitat.
7. A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

2.2. Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

2.3. Totes aquestes obligacions i compromisos tenen la consideració de condicions especials d’execució del contracte.

2.4. Les conseqüències o penalitats per l’incompliment d’aquesta clàusula seran les següents:

* En cas d’incompliment dels apartats a), b), c), f) i g) de l’apartat 2.1 s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.
* En el cas d’incompliment del que preveu la lletra d) de l’apartat 2.1 l’òrgan de contractació donarà coneixement dels fets a les autoritats competents en matèria de competència.
* En el cas d’incompliment del que preveu la lletra e) de l’apartat 2.1 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.
* En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

# ANNEX 13

**Document Europeu Únic de Contractació (DEUC):**

Per obtenir el document DEUC, el licitador haurà de connectar via electrònica amb l’enllaç següent:

<https://visor.registrodelicitadores.gob.es/espd-web/filter?lang=es>

Per a la seva confecció, caldrà tenir en compte:

* En l’apartat IV del DEUC: “Criteris de selecció” s’haurà de contestar exclusivament si els operadors econòmics compleixen o no tots els criteris de selecció necessaris emplenant la casella sí o no. NO S’HAN D’EMPLENAR ELS DIFERENTS APARTATS D’INFORMACIÓ DELS CRITERIS DE SELECCIÓ.
* S’indicarà la informació relativa a la persona o persones habilitades per representar-les en aquesta licitació, si escau.
* En el cas d’empreses que concorrin a la licitació de manera conjunta, cadascuna ha d’acreditar la seva personalitat, capacitat i solvència, i presentar un DEUC separat en el qual figuri, si s’escau, la informació requerida en les parts II a V del formulari. A més del DEUC, aquestes empreses han d’aportar un document on ha de constar el compromís de constituir-se formalment en unió temporal en cas de resultar adjudicatàries del contracte.
* En el cas que la licitadora recorri a capacitats d’altres empreses per acreditar la solvència econòmica i/o tècnica, de conformitat amb el que preveu l’article 76 de la LCSP, ha d’indicar aquesta circumstància en la part II, secció C del DEUC i presentar un altre DEUC separat per cadascuna de les empreses a la capacitat de les quals recorri degudament signat.
* En el cas que la licitadora tingui la intenció de subscriure subcontractes, ha d’indicar aquesta circumstància en el DEUC i presentar altre DEUC separat per cadascuna de les empreses que tingui intenció de subcontractar emplenant les parts II a V del DEUC degudament signat.

Les empreses licitadores que figurin inscrites en el Registre Electrònic d’Empreses Licitadores (RELI) de la Generalitat de Catalunya, o en el Registre Oficial de Licitadors i Empreses Classificades de l’Estat (ROLECE), només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada.

# ANNEX 14

# DECLARACIÓ DE CONFIDENCIALITAT DE DOCUMENTS

**Nº D’EXPEDIENT:**

El/la Sr/a. …………....………………………………………….., amb domicili a ……………………………, carrer ......................………………………………………………núm. ……….., proveït de D.N.I. número ……………………..........................................................…, en nom i representació de l’empresa ……………………………..................................., amb domicili a ………………………………., carrer …………………………………………, proveïda de N.I.F. núm. ……………………..

 A l’efecte de complimentar el que disposa l’article 133 de la LCSP, declaro sota la meva responsabilitat que els documents que a continuació es relacionen tenen caràcter confidencial:

- Arxiu: .... pàgina: .....

- Arxiu: .... pàgina: .....

- Arxiu: .... pàgina: .....

 Cap dels documents que consten en la meva oferta tenen caràcter confidencial.

***NOTES:***

*1.-En el supòsit de què no es complementi cap camp, s’entendrà que la informació aportada pel licitador no té caràcter confidencial.*

*2.-Aquella informació que ha estat objecte de publicació en els Registres Públics (RELI)no es considerarà confidencial.*

*3.- Per tal de no interferir en els principis de publicitat i transparència dels procediments i llibertat d’accés a les licitacions, NO es considerarà confidencial la totalitat de documents, llevat d’aquells documents concrets que el licitador assenyali que afecti secrets tècnics o comercials i als aspectes confidencials de les ofertes. En aquest sentit,* ***els licitadors hauran d’especificar i motivar les causes per les quals els documents marcats com a confidencials ho són, així com si existeixen secrets comercials o tècnics susceptibles de protecció,*** *essent l’Òrgan de Contractació  el que en última instància i en cas de discrepància, emetrà una resolució motivada sobre la confidencialitat o no dels documents marcats com a tal.*

Signatura electrònica de la persona que formula la proposició.

# ANNEX 15

# CONDICIONS ESPECIALS D’EXECUCIÓ

Les condicions especials d’execució d’obligat compliment són les següents:

1. L'adjudicatari mantindrà, durant la vigència del contracte, les condicions laborals i socials de les persones treballadores ocupades en l'execució del contracte, fixades en el moment de presentar l'oferta, segons el conveni que sigui d'aplicació. Aquesta condició es pot acreditar amb una declaració responsable que presenti el contractista, quan sigui requerit.
2. D’acord amb l’establert als articles 3.5 i 55.2 de la Llei 19/2014, del 29 de desembre, de transparència, accés a la informació pública i bon govern, el contractista s’obliga a facilitar la informació establerta en l’esmentada llei.
3. Realitzarà el subministrament objecte del contracte, d’acord amb **l’Annex 11 i l’Annex 12** d’aquest Plec relatius als “Principis ètics i regles de conducta als quals els licitadors i els contractistes han d’adequar la seva activitat” i a la “Clàusula ètica” respectivament.
4. L’adjudicatari té l’obligació d’afavorir la conciliació de la vida laboral i familiar dels treballadors i treballadores vinculats a l’execució del contracte, per tant ha de comptar amb un pla de mesures destinades a millorar i fer més compatibles les seves condicions de vida i d’ocupació.
5. L'adjudicatari té la obligació de presentar la totalitat dels embalatges dels subministraments objecte del contracte reciclables o reutilitzables. El compliment d’aquesta condició es pot acreditar mitjançant la presentació d’una declaració responsable indicant aquelles mesures adoptades, quan sigui requerida, sens perjudici que es pugui requerir la presentació de documentació acreditativa addicional.

Aquestes condicions tenen caràcter d’obligació essencial del contracte i el seu incompliment podrà ser objecte de penalització com a falta molt greu o causa d’extinció contractual.

# ANNEX 16

**MODEL DE CONTRACTE REGULADOR DE L'ENCÀRREC DE TRACTAMENT DE DADES PERSONALS**

No procedeix.